ကိသာဂေါတမီသုတ်

-သံ၊၁၊၁၃၀-၁။ သံ၊မြန်၊၁၊၁၂၆-၇။ သံ၊ဋ္ဌ၊၁၊၁၇၄-၆။ သံ၊ဋီ၊၁၊၂၂၄။ -သံယုတ္တနိကာယ၊ သဂါထာဝဂ္ဂသံယုတ္တ၊ ၅-ဘိက္ခုနီသံယုတ္တ၊ တတိယသုတ်။ ကောသလနိုင်ငံ သာဝတ္ထိမြို့တော်အနီး အန္ဓဝန်တောအုပ်ဝယ် သစ်ပင်တစ်ပင် အောက်ဝယ် နေ့ပိုင်း၌နေသော အရှင်မ ကိသာဂေါတမီ၏ ကြောက်လန့် တုန်လှုပ် ကြက်သီးမွေးညှင်းထပြီး သမာဓိပျက်ရန်အတွက် “ကိံ နု တံ”အစရှိသော ဂါထာဖြင့် ပြောဆိုလာသော မာရ်နတ်အား “အစ္စန္တံ မတပုတ္တမှိ”အစရှိသော နှစ်ဂါထာဖြင့် စိုးရိမ်ခြင်း, ငိုကြွေးခြင်း သင့်ကိုကြောက်ရွံ့ခြင်း မရှိတော့ပုံ၊ အာသဝေါမရှိတော့ပုံ-အစရှိသော မိမိ၏ အရဟန္တဂုဏ်တို့ကို ထုတ်ဖော်၍ ဟောပြသည့်သုတ်။ ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ ကိုးကား Category:သံယုတ္တနိကာယ်